Rólna jětrowka

Rólna jětrowka (Thlaspi arvense) je rostlina ze swójby křižnokwětnych rostlinow (Brasicaceae). Dalše serbske mjeno je pjenježki.

 Wopisanje 
Rólna jětrowka je jednolětna, naha rostlina, kotraž docpěwa wysokosć wot 10 hač 50 cm a při rozrybowanju kobołkojće woni.

Stołpik je zrunany, zwjetša rozhałuzowany a hranity. 

Łopjena su wusko-owalne, cyłokromne abo zubate. Delnje łopjena su stołpikate. 

Kćěje wot apryla hač awgusta. Běłe kćenja steja we wjelekćenjowych, horjeka na spočatku hłójčkojće-wokołkojtych, pozdźišo sylnje podlěšenych, nakónčnych kićach a docpěwaja šěrokosć wot 4 hač 6 mm. Krónowe łopješka docpěwaja dołhosć wot 3 do 4 mm.

Truki su nimale kruhokulojte, płone, horjeka u-formowje wukromate, docpěwaja dołhosć wot 5 hač 15 mm a njesu šěroke křidleški. 

 Stejnišćo 
Rosće w njerodźowych wobrostach na wobkopankowych a žitnych rolach, winicach, drjebiznowych městnach a pustym kraju. Preferuje wutkate a bazowe pódy.

 Rozšěrjenje 

 Noty 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 20 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 120 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Křižnokwětne rostliny